stanford-oval/wikipedia huggingface dataset:
Maryna Arzamasava

| Mitalit | Mitalit | Mitalit |  |
| --- | --- | --- | --- |
|  Maryna Arzamasava |  Maryna Arzamasava |  Maryna Arzamasava |  |
Maa:   Valko-Venäjä
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 800 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Sopot 2014 | 800 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 800 m |  |
|  Hopeaa | Helsinki 2012 | 800 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Göteborg 2013 | 800 m |  |
Maryna Aljaksandrauna Arzamasava (valkoven. Марына Аляксандраўна Арзамасава, o.s. Katovitš (Катовіч), ven. Марина Александровна Арзамасова, Marina Aleksandrovna Arzamasova, s. 17. joulukuuta 1987 Minsk) on valkovenäläinen keskimatkojen juoksija.
Arzamasava sijoittui 2012 Helsingin EM-kilpailujen 800 metrillä alun perin neljänneksi, mutta nousi dopingtapausten vuoksi hopealle. Hän saavutti 800 metrillä pronssia Göteborgin sisäratojen EM-kilpailuissa 2013 ja Sopotin sisäratojen MM-kilpailuissa 2014. Zürichin EM-kilpailuissa 2014 hän voitti kultaa 800 metrillä silloisella ennätysajallaan 1.58,15. Pekingin MM-kilpailuissa 2015 hän voitti kultaa ajalla 1.58,03. Rio de Janeiron olympialaisissa 2016 hän sijoittui 800 metrillä seitsemänneksi. Hän kuului Valko-Venäjän joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä.
Arzamasava on naimisissa Ilja Arzamasavin kanssa ja heillä on tytär.
Arzamasava jäi vuonna 2019 kiinni dopingin käytöstä ja sai neljän vuoden kilpailukiellon ajalle 29.7.2019–28.7.2023.
Henkilökohtaiset ennätykset

Lähteet: IAAF, Tilastopaja
400 m: 52,81 (2012)
800 m: 1.57,54 (2015)
1 000 m: 2.36,0 (2011)
400 m: 53,97 (2012)
600 m: 1.27,28 (2013)
800 m: 2.00,79 (2014)
Lontoon filharmoninen orkesteri

Lontoon filharmoninen orkesteri harjoituksissa vuonna 2010.
Lontoon filharmoninen orkesteri (The London Philharmonic Orchestra LPO) on Lontoossa toimiva Britannian merkittävimpiin kuuluva orkesteri. Sen kotisali on Royal Festival Hall.
Historia

Orkesterin perusti vuonna 1932 Thomas Beecham, ja se soitti ensimmäisen konserttinsa 7. lokakuuta samana vuonna. Vuonna 1938 orkesterista tuli itsehallinnollinen yhteisö, jossa orkesterin jäsenet päättävät organisaation toimista. Toisen maailmansodan aikana se oli erityisen aktiivinen ja kiersi maata soittaen konserttimusiikkia sielläkin, missä se ei ollut tavanomaista. LPO on vuosittain pidettävän Glyndebournen oopperafestivaalin keskeisin orkesteri.
Orkesteria ovat johtaneet useat oman aikansa maineikkammat kapellimestarit, kuten Adrian Boult (1950–57), Bernard Haitink (1967–79) ja Georg Solti (1979–83). Vuonna 2000 tehtävään valittiin Kurt Masur ja vuonna 2007 siirtyy pääkapellimestariksi Vladimir Jurovski, joka on ollut orkesterin merkittävin vieraileva johtaja.
Ohjelmisto

Klaus Tennstedtin johtajakaudella LPO levytti useita merkittäviä teoksia, mutta ehkä tärkein oli Gustav Mahlerin täydellinen sinfonioiden levyttäminen. Orkesteri on kunnostautunut ehkä vähemmän tunnetun musiikin levyttäjänä. Tällaisia ovat olleet Carlo Maria Giulinin johdolla tehty Antonín Dvořákin kahden viimeisen sinfonian levytys, useiden Dmitri Šostakovitšin sinfonioiden levytys Bernard Haitinkin johdolla ja Edward Elgarin Variations Enigma, jonka johti Adrian Boult.
Orkesterin päätoiminta on klassisen musiikin konsertointi, mutta se on levyttänyt myös esimerkiksi seuraavien elokuvien soundtrackit: Arabian Lawrence, Philadelphia, The Mission sekä Taru sormusten herrasta -elokuvat Sormuksen ritarit, Kaksi tornia ja Kuninkaan paluu. LPO on levyttänyt myös CD-albumin musiikkia videopeliin Dragon Quest
Orkesteri soittaa myös usein populaarimusiikkia, kuten Nightwishin Once ja Dark Passion Play -albumit. 90-luvun puolivälissä LPO myös soitti rockmusiikkia Led Zeppelinin ja Pink Floydin kanssa.
Merkittävimmät orkesterinjohtajat

Vladimir Jurovski (2007–)
Kurt Masur (2000–2007)
Franz Welser-Möst (1990–1996)
Klaus Tennstedt (1983–1990)
Sir Georg Solti (1979–1983)
Bernard Haitink (1967–1979)
John Pritchard (1962–1966)
William Steinberg (1958–1960)
Sir Adrian Boult (1950–1957)
Eduard van Beinum (1947–1950)
Thomas Beecham (1932–1939)
Muita lontoolaisia orkestereita

Philharmonia-orkesteri (Philharmonia Orchestra)
Lontoon sinfoniaorkesteri (London Symphony Orchestra)
Royal Philharmonic Orchestra
English Chamber Orchestra
BBC:n sinfoniaorkesteri
Valistuksen ajan orkesteri (Orchestra of the Age of Enlightenment)
Academy of St. Martin in the Fields
London Mozart Players
Aiheesta muualla

Wikimedia Commonsissa on kuvia tai muita tiedostoja aiheesta .
Orkesterin kotisivut (englanniksi)
LPO:n kuoron kotisivut (Arkistoitu – Internet Archive) (englanniksi)
Michellie Jones

| Mitalit | Mitalit | Mitalit |  |
| --- | --- | --- | --- |
|  Michellie Jones vuonna 2016. |  Michellie Jones vuonna 2016. |  Michellie Jones vuonna 2016. |  |
Maa:   Australia
Triathlon
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | triathlon |  |
Michellie Yvonne Jones (s. 6. syyskuuta 1969, Fairfield) on australialainen entinen triathlonisti, olympiamitalisti ja maailmanmestari. Jones aloitti kilpailun triathlonissa vuonna 1990. Hän voitti maailmanmestaruuden vuosina 1992 ja 1993. Hän osallistui myös Sydneyn olympialaisiin, jossa sijoittui toiseksi häviten vain kahdella sekunnilla kultaa voittaneelle Brigitte McMahonille. Jones siirtyi 2000-luvulla kilpailemaan ironman-luokassa, jossa voitti maailmanmestaruuden 2006.
Mathieu Briand

| Mathieu Briand> Henkilötiedot |
| --- | --- |
Syntynyt: 23. lokakuuta 1993 (ikä 30) Saint Pierre ja Miquelon, Ranska
Kansalaisuus:   Ranska
Jääkiekkoilija
Pelipaikka:  keskushyökkääjä
Maila:  vasen
Pituus:  198 cm
Paino:  100 kg
Seura
Seura:  ei joukkuetta
Pelaajaura
Pääsarjaura:  2010–
Aik. seurat:  Rouen HE (Ranskan Cup) Brûleurs de Loups de Grenoble (Ranska) CPH Dijon (Ranska) ASG Angers (Ranska) IC Épinal (Ranska) Chamonix HC (Ranska) Hokki (Mestis)
Mathieu Briand (s. 23. lokakuuta 1993 Saint Pierre ja Miquelon, Ranska) on ranskalainen jääkiekkoilija. Hän on pelipaikaltaan keskushyökkääjä.
Ura > Maajoukkueura

Briand pelasi alle 20-vuotiaiden IA-divisioonan MM-kilpailuissa vuonna 2013 sekä IB-divisioonan MM-kilpailuissa vuonna 2012, jolloin hän voitti kultaa. Briand pelasi myös alle 18-vuotiaiden I-divisioonan MM-kilpailuissa vuonna 2011, jolloin hän voitti pronssia.
Ranskan A-maajoukkueessa Briand on pelannut 20 ottelua tehden kaksi maalia. Hän teki A-maajoukkuedebyyttinsä Euro Hockey Challengessa 4. huhtikuuta 2013 Lyonissa Norjaa vastaan. Briand teki ottelussa myös ensimmäisen A-maajoukkuemaalinsa.
Pelityyli

Briand on kuvaillut itseään kahden suunnan sentteriksi, joka tykkää pelata hyökkäys- ja puolustusalueella.
Mint

Mint tai MINT voi tarkoittaa seuraavia:
MINT, taloudessa käytetty termi joukolle maita
Linux Mint, käyttöjärjestelmä
The Mint, T.E. Lawrencen kirja
Mint, intialainen lehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mint”, voi hakea sivunnimihaulla, laajalla sivunnimihaulla tai tekstihaulla.
Matti Arjanne

Matti Arjanne (14. elokuuta 1933 Tampere – 6. maaliskuuta 2011 Tampere) oli suomalainen toimittaja, pakinoitsija, suomentaja, kirjailija ja kirjankustantaja.
Arjanne toimi Tampereella ilmestyvän Aamulehden kunnallistoimittajana ja kirjoitti lehteen 30 vuoden ajan 1950-luvulta alkaen pakinoita nimimerkillä Malakias.
Arjanne perusti 1971 Kustannuspiste-nimisen kustannusliikkeen, joka julkaisi muun muassa neuvostoliittolaisten toisinajattelijoiden teoksia. Arjanne kirjoitti myös itse kirjoja ja suomensi kirjallisuutta. Hän käytti tällöin useimmiten erilaisia salanimiä.
Arjenne oli myös kaapelitelevisiotoimintaa harjoittaneen Tampereen Tietoverkko Oy:n (myöhemmin Karelsat Oy) varatoimitusjohtajana ja vastasi yhtiön ohjelmatuotannosta 1983–1994.
Teoksia

Omalla nimellä:
SKP:n kohtalon elokuut 1920-71. Kustannuspiste, Tampere 1971
Uutisvuoto ja poikkeuslaki. Kustannuspiste, Tampere 1973
Me syytämme : ihmiskohtaloita sosialismissa : antologia ; toimittaneet Heikki Eskelinen ja Matti Arjanne. Vapaus-sarja n:o 8. Kustannuspiste, Tampere 1980
Nimimerkillä Aito Salamies:
Turisti : pelkkää valhetta oleva veijaritarina. Kustannuspiste, Tampere 1977
Nimimerkillä Veijo Varjo:
Miehet pimeästä : neuvostovakoilu Suomessa. Vapaus-sarja n:o 7. Kustannuspiste, Tampere 1980
Suomennoksia

Omalla nimellä:
Andres Küng :  Mitä Baltiassa tapahtuu? ; suomennos Matti Arjanne ja Seppo Kervinen. Kustannuspiste, Tampere 1975 (ruotsinkiel. alkuteos Vad händer i Baltikum)
Nimimerkillä Antti Virtanen:
Andres Küng : Tapaus Agapov. Kustannuspiste, Tampere 1978 (alkuteos Fallet Agapov)
Eitan Haber : Menachem Begin - mies ja legenda. Vapaus-sarja n:o 4. Kustannuspiste, Tampere 1979 (alkuteos Menahem Begin - the legend and the man)
Andres Küng : Unelma vapaudesta : passiivinen vastarinta nyky-Baltiassa. Vapaus-sarja n:o 3. Kustannuspiste, Tampere 1979
Ruth von Mayenburg : Hotelli Lux. Antikainen, Dimitrof, Fischer, Ho Tshi Minh, Kuusiset, Pieck, Rakosi, Slansky, Sorge, Tito, Togliatti, Tshou En-lai, Ulbricht ja Wehner Kominternin hotellissa Moskovassa. Vapaus-sarja n:o 5. Kustannuspiste, Tampere 1979
Hans Graf Huyn : Hyökkäys : Moskovan pyrkimys maailmanherruuteen. Vapaus-sarja n:o 6. Kustannuspiste, Tampere 1979 (alkuteos Der Angriff)
Dragan Jovius : Neuvostovakoilu Ruotsissa : toiminta ja taktiikka. Vakoilu n:o 1. Kustannuspiste, Tampere 1980 (alkuteos Sovjetspionage i Sverige - dess taktik och verksamhet)
David Lewis : Pääskyset ja korpit : raportti KGB:n vakoilutoiminnasta. Vakoilu n:o 2. Kustannuspiste, Tampere 1981 (alkuteos Sexpionage : the exploitation of sex by Soviet Intelligence)
Mikrosiru

Mikrosiru voi tarkoittaa seuraavia:
mikropiiri elektroniikassa
mikrosiruistute, eläimen tunnistamissovellusta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikrosiru”, voi hakea sivunnimihaulla, laajalla sivunnimihaulla tai tekstihaulla.
Maurice Hemelsoet

| Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Maa:   Belgia> Miesten soutu. |
| --- | --- | --- | --- |
|  Hopeaa | Pariisi 1900 | kahdeksikko |  |
Maurice Constant Maria Hemelsoet (8. maaliskuuta 1875 Ghent – 29. joulukuuta 1943 Ghent) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän oli mukana saamassa hopeaa kahdeksikossa. Samoissa kisoissa hän lisäksi kilpaili perämiehellisessä kaksikossa, mutta putosi siinä ensimmäisellä kierroksella.
Mikropsia

| Mikropsia> Luokitus |
| --- | --- |
ICD-10:  H53
ICD-9:  368.14
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Mikropsia on neurologinen häiriötila, joka saa ihmisen näkemään kohteet pienempinä kuin ne todellisuudessa ovat. Häiriö ei vaikuta silmän toimintaan, ainoastaan aivojen tapaan käsitellä näköinformaatiota. Mikropsia saattaa johtua migreenista, epilepsiasta tai psykedeelisistä huumeista (LSD, psilosybiini).
Saman tyyppistä häiriötilaa, jossa kohteet näkyvät todellisuutta suurempana kutsutaan nimellä makropsia.
Mariano Dallapè

Mariano Dallapè (12. toukokuuta 1846 Cavedine, Trenton maakunta, Itävalta-Unkari – 3. huhtikuuta 1928 Stradella, Lombardia, Italia) oli tirolilainen soitinrakentaja, joka perusti vuonna 1876 maailmankuulun harmonikkatehtaan Italian Stradellaan.
Mariano Dallapè syntyi Brusinon kylässä Cavedinessa, joka oli tuolloin osa Itävalta-Unkariin kuulunutta Etelä-Tirolia. Hän jätti kotiseutunsa 20-vuotiaana ja alkoi työskennellä Genovassa konelämmittäjänä. Sataman laajennustöissä tapahtuneen räjähdysonnettomuuden seurauksena hän rampautui. Hän joutui palaamaan kotiseudulleen. Hänellä oli kuitenkin mukanaan vanha itävaltalainen harmonikka ja taitavana soittajana hän kykeni ansaitsemaan rahaa ja saamaan yöpymispaikkoja soittamalla majataloissa sekä maaseudulla taloissa.
Dallapèn harmonikkatehdas

Harmonikka hajoili kuitenkin useasti ja Marianon korjailtua sitä aikansa tuloksena oli lähes uusi soittopeli, joka oli alkuperäistä tarkempi ja soinnillisestikin parempi. Hän ei ollut itse edelleenkään tyytyväinen soittimeensa ja hän päätti suunnitella itse paremman soittimen, josta tulikin korkealaatuinen instrumentti aikansa mittapuulla.
Dallapè perusti perheyrityksen Fabrica Armoniche Mariano Dallapè & Figlio 1876 Stradellassa. Yritys on ollut perustamisestaan saakka perheen hallussa. Marianon seuraajana toimi hänen poikansa Onorato, joka oli isänsä veroinen soitinrakentaja ja soittaja, mutta kuoli isänsä lailla vuonna 1928. Tämän jälkeen yrityksen johtoon tuli Marianon veljenpoika Giuseppe, joka onnistui säilyttämään ja jalostamaan tuotemerkkiä. Vuodesta 1969 yrityksen johdossa ovat olleet Giuseppen kolme poikaa Mariano, Amleto ja Fabio.
Suomalainen Dallapé-tanssiorkesteri otti nimensä Dallapè-harmonikan pohjalta, jollaiset orkesterin kaksi harmonikansoittajaa olivat hankkineet.
Harmonikkamuseo

Stradellan kaupungin harmonikkamuseo on nimetty Mariano Dallapèn mukaan, koska hänen perustamansa yritys loi pohjan kaupungissa muutoinkin suureen merkitykseen nousseelle harmonikanrakennustoiminnalle.
Aiheesta muualla

Kuvia tai muita tiedostoja aiheesta Mariano Dallapè Wikimedia Commonsissa
Mariano Dallapè & Figlio -harmonikkatehtaan sivusto
Mariano Dallapè -harmonikkamuseon sivusto
Mariano Dallapè & Figlio -pianoharmonikka.
Mercedes-Benz C-sarja (W206)

| Mercedes-Benz W206 |
| --- | --- |

Valmistustiedot
Valmistusmaa:   Indonesia  Intia  Etelä-Afrikka  Saksa  Thaimaa
Valmistaja:  Mercedes-Benz
Konserni:  Mercedes-Benz Group
Valmistusvuodet:  2021–
Korimalli:  4-ovinen sedan 5-ovinen farmari
Luokka:  D-segmentti
Edeltäjä:  Mercedes-Benz W205
Teknisesti samankaltaisia:  Mercedes-Benz W223 Mercedes-AMG SL
Tekniset tiedot
Pohjalevy:  Mercedes-Benz MRA 2
Moottori:  R4
Iskutilavuus:  1,5–2,0 l
Polttoaine:  bensiini diesel
Vetotapa:  takaveto neliveto
Vaihteisto:  9-vaihteinen automaatti
Mercedes-Benz W206 on Mercedes-Benz C-sarjan viidennen sukupolven malli, jota on valmistettu vuodesta 2021 lähtien. Se korvasi edeltäneen W205-mallin.
Mercedes-Benz W206 (2021–)

Mercedes-Benz W206 esiteltiin helmikuussa 2021. Edeltäjäänsä verrattuna se kasvoi akseliväliltään 25 millimetriä. Uutena ominaisuutena on nelipyöräohjaus, joka on valittavana lisävarusteena. Sisäpuolella suurin uudistus on S-sarjassa aiemmin esitelty toisen sukupolven MBUX-tietoviihdejärjestelmä. Sitä käytetään kojelautaan sijoitetun pystysuuntaisen kosketusnäytön kautta, jonka koko on vakiona 9,5 tuumaa. Lisävarusteena saa suuremman 11,9-tuumaisen näytön. Autossa on aina digitaalinen mittaristo, jonka näytön koko on vakiona 10,25 tuumaa, lisävarusteena sen koon voi kasvattaa 12,3 tuumaan.
Vuoden 2022 Euro NCAP -kolaritestistä W206 sai tulokseksi täydet viisi tähteä.
Moottorivalikoimassa on ainoastaan nelisylinterisiä rivimoottoreita. Mallivalikoiman muodostavat aluksi C 180, C 200, C 300, C 220 d ja C 300 d. Kaikkien moottorien yhteydessä on yhdeksänportainen automaattivaihteisto. C 200 ja C 300 ovat saatavana nelivetoisina.
Shanghain autonäyttelyssä huhtikuussa 2021 esiteltiin ainoastaan Kiinassa myytävä sedanin pidennetty L-versio. Se on akseliväliltään 89 millimetriä perusmallia pidempi. Lisäksi takamatkustajien matkustusmukavuutta on parannettu muhkeammilla pääntuilla ja suuremmalla keskikyynärnojalla.
Täysin uusi C-sarjan malliversio on Münchenissä syyskuussa 2021 esitelty farmarimallin maastokelpoisempi All-Terrain-versio. Mercedes-Benzillä on jo aiemmin ollut tarjolla vastaava versio E-sarjasta (W213). C-sarjan All-Terrain on 40 millimetriä perusmallia korkeampi.
Aiheesta muualla

Kuvia tai muita tiedostoja aiheesta Mercedes-Benz C-sarja (W206) Wikimedia Commonsissa
Mercedes-Benz S206
Mercedes-Benz C-sarjan All-Terrain
Maurice Goldenhar

Maurice Goldenhar (15. tammikuuta 1924 – 11. syyskuuta 2001) oli lääkäri, jonka mukaan Goldenharin oireyhtymä on nimetty. Hän muutti Yhdysvaltoihin Belgiasta vuonna 1940. Hän palasi Eurooppaan vielä opintoja varten ja työskenteli myöhemmin Yhdysvalloissa. Hän raportoi Goldenharin oireyhtymän ensimmäisenä vuonna 1952.
Mariano Díaz Mejía

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mariano Díaz Mejía
Syntymäaika: 1. elokuuta 1993 (ikä 31)
Syntymäpaikka: Barcelona, Espanja
Pelipaikka: hyökkääjä
Pituus: 181 senttimetriä
Seura
Seura: Sevilla FC
Pelinumero: 12
Junioriseurat
2002–2006: Espanyol
2006–2008: Premià de Mar
2008–2009: Sánchez Llibre
2009–2011: Badalona
Seurat
| Vuodet | Seura | O | (M) |
| 2011 | Badalona | 3 | (0) |
| 2012–2014 | Real Madrid C | 46 | (18) |
| 2014–2016 | Real Madrid Castilla | 40 | (30) |
| 2016–2017 | Real Madrid | 8 | (1) |
| 2017–2018 | Lyon | 37 | (18) |
| 2018–2023 | Real Madrid | 52 | (6) |
Maajoukkue
| 2013 | Dominikaaninen tasavalta | 1 | (1) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2023.  Maajoukkueuran tilastot päivitetty 28. elokuuta 2016.
Mariano Díaz Mejía, yleensä vain Mariano (s. 1. elokuuta 1993 Barcelona, Espanja) on dominikaanilainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan hyökkääjä.
Seurajoukkueura

Mariano aloitti jalkapalloilu-uransa barcelonalaisen Espanyolin junioriakatemiasta. Vuonna 2009 Mariano siirtyi Badalonan junioreihin, ja ensiesiintymisensä maan kolmanneksi korkeimmalla sarjatasolla Segunda División B:ssä pelanneessa edustusjoukkueessa hän teki kaudella 2011–2012. Kauden puolivälissä hänen matkansa jatkui Real Madridin junioriakatemiaan.
Elokuussa 2012 Mariano nostettiin Real Madridin C-joukkueeseen, joka pelasi niin ikään Segunda B:ssä. 18. tammikuuta 2014 hän pelasi ensimmäisen ottelunsa seuran B-joukkueessa Castillassa Sporting de Gijónia vastaan. Joukkueen sarjataso oli tuolloin Segunda División, mutta kaudeksi 2014–2015 se putosi Segunda B:hen. Kaudella 2015–2016 Mariano oli 25 maalillaan Castillan paras maalintekijä sarjassa.
Mariano teki viisivuotisen jatkosopimuksen Real Madridin kanssa tammikuussa 2016. Seuraavana kesänä seura sai hänestä lainasopimustarjouksia, mutta hän jäi lopulta Zinédine Zidanen valmentamaan edustusjoukkueeseen. Kesän aikana Mariano pelasi neljässä harjoitusottelussa, ja edustusjoukkuedebyyttinsä virallisissa otteluissa hän teki 27. elokuuta 2016 Primera Divisiónin ottelussa Celtaa vastaan.
Maajoukkueura

Espanjassa syntyneen Marianon äiti Mariana Mejía on dominikaanilainen. Mariano teki ensiesiintymisensä Dominikaanisen tasavallan maajoukkueessa 24. maaliskuuta 2013 ystävyysottelussa Haitia vastaan.
Aiheesta muualla

Marianon tilastot BDFutbol-sivustolla (englanniksi)
Marianon tilastot Soccerway-sivustolla (englanniksi)
Real Madrid – Primera División
1 Courtois |
2 Carvajal |
3 Militão |
4 Alaba |
5 Bellingham |
6 Camavinga |
7 Vinícius Júnior |
8 Valverde |
9 Mbappé |
10 Modrić |
11 Rodrygo |
13 Lunin |
14 Tchouaméni |
15 Güler |
16 Endrick |
17 Vázquez |
18 Vallejo |
19 Ceballos |
20 García |
21 Brahim |
22 Rüdiger |
23 Mendy |
Valmentaja Ancelotti
Metsäkulman kappeli

Metsäkulman siunauskappeli.
Metsäkulman kappeli on Kotka–Kymin seurakunnan siunauskappeli Kotkassa Suulisniemen kaupunginosassa. Kappeli valmistui vuonna 1955 ja sen suunnitteli arkkitehti Elli Toikka. Kappelissa on 120 istumapaikkaa. Metsäkulman hautausmaa otettiin käyttöön vuonna 1925.
Mike Banks

Mike Banks
Michael Anthony Banks (s. 1960-luvun alkupuolella), epävirallisesti usein ”Mad” Mike, on yhdysvaltalainen muusikko. Hän on Detroitissa majaansa pitävän Underground Resistance -teknokollektiivin perustaja ja vaikutusvaltainen johtohahmo. Hän on myös perustanut elektronista musiikkia jakelevan Submerge-yhtiön Christa Robinsonin kanssa vuonna 1992. Aiemmin hän on toiminut muun muassa Motownin studiomuusikkona.
Banks antaa harvoin haastatteluja tai sallii itseään kuvattavan. Haastatteluissa hänen kommenttinsa voivat olla varsin suorasanaisia, kun hän käsittelee esimerkiksi sosiaalisia kysymyksiä.
Lisänimen ”Mad” (suom. Hullu) Banks kertoo saaneensa nuoruuden katujengiajoiltaan. Myöhemmin nimi tarttui häneen lähtemättömästi, kun hän osallistui autokilpailuihin.
Aiheesta muualla

Banks Discogs-sivustolla (englanniksi)
De:Bug-lehden haastattelu vuodelta 2007 (englanniksi)
Maurice Germot

| Mitalit | Mitalit | Mitalit |  |
| --- | --- | --- | --- |
|  Maurice Germot |  Maurice Germot |  Maurice Germot |  |
Maa:   Ranska
Miesten tennis
|  Olympialaiset  |  Olympialaiset  |  Olympialaiset  |  |
|  Kultaa | Ateena 1906 | nelinpeli |  |
|  Kultaa | Tukholma 1912 | sisänelinpeli |  |
|  Hopeaa | Ateena 1906 | kaksinpeli |  |
Maurice Germot (15. marraskuuta 1882 Vichy, Aliier, Ranska – 6. elokuuta 1958 Vichy) oli ranskalainen tennispelaaja ja olympiavoittaja.
Germot saavutti Ateenan olympialaisissa 1906 kultaa nelinpelissä Max Décugisin kanssa ja hopeaa kaksinpelissä. Tukholman olympialaisissa 1912 hän voitti kultaa sisänelinpelissä André Gobert'n kanssa. He voittivat loppuottelussa Ruotsin Gunnar Setterwallin ja Carl Kempen erin 6–4, 12–14, 6–2, 6–4.
Mick Hill

| Mitalit> Maa:   Yhdistynyt kuningaskunta.Miesten yleisurheilu.Yleisurheilun MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Yleisurheilun MM-kilpailut  | Mitalit> Maa:   Yhdistynyt kuningaskunta.Miesten yleisurheilu.Yleisurheilun MM-kilpailut  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Pronssia | Stuttgart 1993 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Budapest 1998 | keihäänheitto |  |
Mick Hill (s. 22. lokakuuta 1964 Leeds, Yhdistynyt kuningaskunta) on entinen englantilainen keihäänheittäjä. Hän voitti urallaan kolme hopeaa ja yhden pronssin Kansainyhteisön kisoissa, yhden pronssin maailmanmestaruuskilpailuissa 1993 sekä yhden hopean Euroopan-mestaruuskilpailuissa 1998. Hän oli 12. olympialaisissa 1996.
Kausien parhaat heitot

1986 78,56 Edinburgh 2.8.
1987 85,24 Tukholma 30.6.
1988 81,30 Tukholma 5.7.
1989 82,56 Gateshead 28.8.
1991 84,12 Tokio 26.8.
1992 85,32 Birmingham 28.6.
1993 86,94 Lontoo 13.6.
1994 86,36 Lahti 5.6.
1995 84,14 Oslo 21.7.
1996 81,42 Birmingham 15.6.
1997 86,54 Ateena 5.8.
1998 86,92 Budapest 23.8.
1999 84,94 Osaka 8.5.
2000 83,71 Kapkaupunki 31.3.
2001 84,88 Edmonton 10.8.
2002 82,90 Sheffield 30.6.
2003 78,73 Lontoo 8.8.
2004 80,46 Derby 18.7.
Aiheesta muualla

Mick Hill Kansainvälinen yleisurheiluliitto. (englanniksi)
Mike Bailey (näyttelijä)

Mike Bailey vuonna 2011.
Michael James Bailey (s. 6. huhtikuuta 1988 Bristol) on englantilainen näyttelijä. Bailey on tullut tutuksi Skins – liekeissä -televisiosarjan mukana roolista Sid Jenkinsinä. Hänellä on isosisko, Claire Louise.
Aiheesta muualla

Mike Bailey (näyttelijä) Internet Movie Databasessa. (englanniksi)
Matti Mäkinen (suunnistaja)

Matti Reino Mäkinen (s. 18. tammikuuta 1947 Paimio) on entinen suomalainen suunnistaja.
Halikon Hakoniskoja, Angelniemen Ankkuria ja Viipurin Urheilijoita edustanut Mäkinen oli mukana suunnistuksen MM-kisoissa kahdesti. Friedrichrodassa 1970 ei menestystä tullut, mutta Aviemoressa 1976 Mäkinen pääsi viestikilpailuun kolmannelle osuudelle ja tuloksena oli pronssi. Vuoden 1969 PM-kisoissa Kemiössä ja Paraisilla Mäkinen vei Suomen kolmosjoukkueen suunnistajana Tuomo Peltolan, Markku Salmisen ja Raimo Nissin kanssa voiton.
Suunnistus oli Mäkisen koko lapsuudenperheen harrastus, sillä myös veljet Mikko, Mauri, Markku ja Mauno sekä sisar Maija suunnistivat.